AP ลุยขายบ้านเดี่ยว 3 โครงการ มูลค่ารวม 3.9 พันลบ. ใน Q4/59
AP ลุยขายบ้านเดี่ยว 3 โครงการ มูลค่ารวม 3.9 พันลบ. ใน Q4/59
14 พ.ย. 2559

นายภมร ประเสริฐสรรค์ รองกรรมการผู้อำนวยการสายงานธุรกิจบ้านเดี่ยวและทาวน์โฮม บริษัทเอพี (ไทยแลนด์) จำกัด (มหาชน) หรือ AP เปิดเผยว่า บริษัทเตรียมเปิดขายบ้านเดี่ยว 3 โครงการสุดท้ายของปี มูลค่าโครงการรวม 3.9 พันล้านบาท ได้แก่ บ้านกลางเมือง คลาสเซ่ เอกมัย-รามอินทรา จำนวน 56 ยูนิต ราคาเริ่มต้น 25 ล้านบาท, เดอะ ซิตี้ สุขสวัสดิ์ จำนวน 70 ยูนิต ราคาเริ่มต้น 6.99 ล้านบาท และเดอะ ซิตี้ บางใหญ่ จำนวน 133 ยูนิต ราคาเริ่มต้น 4.99-7 ล้านบาท โดยบ้านเดี่ยวทั้ง 3 โครงการจะเปิดขายอย่างเป็นทางการพร้อมกัน ณ เซลส์แกลเลอรี ในวันที่ 19-20 พ.ย.นี้
ทั้งนี้ ดีมานด์สินค้าที่อยู่อาศัยแนวราบมีการตอบรับที่ดีอย่างต่อเนื่อง โดยเฉพาะในกลุ่มลูกค้าครอบครัวระดับบนที่ซื้อเพื่อการอยู่อาศัยจริง การันตีจากยอดขายสินค้าแนวราบ ณ วันที่ 31 ต.ค.59 รวมประมาณ 10,950 ล้านบาท หรือคิดเป็น 76% จากเป้ายอดขายเฉพาะโครงการแนวราบทั้งปีที่ตั้งไว้ที่ 14,000 ล้านบาท